SET ปิดลบ 4 จุด ลุ้นพรุ่งนี้รีบาวด์รับ FTSE ปรับเพิ่มน้ำหนักหุ้นไทยวันแรก
SET ปิดลบ 4 จุด ลุ้นพรุ่งนี้รีบาวด์รับ FTSE ปรับเพิ่มน้ำหนักหุ้นไทยวันแรก โดยดัชนีปิดตลาดวันนี้ ที่ระดับ 1,635.88 จุด ลบ 3.79 จุด หรือ 0.23% มูลค่าการซื้อขาย 3.82 หมื่นล้านบาท
14 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,635.88 จุด ลบ 3.79 จุด หรือ 0.23% มูลค่าการซื้อขาย 3.82 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้พักตัวหลังจากดีดตัวขึ้นค่อนข้างแรงเมื่อวานนี้ที่ขานรับเรื่อง FTSE จะปรับเพิ่มน้ำหนักการลงทุนหุ้นไทยจาก 1.83% เป็น 1.87% ทำให้มีแรงดักซื้อเข้ามาในตลาดฯก่อนที่ การเพิ่มน้ำหนักของ FTSE จะมีผลบังคับใช้วันที่ 15 มี.ค.นี้
นอกจากนี้ตลาดฯยังรอดูสถานการณ์อังกฤษถอนตัวจากสหภาพยุโรป (Brexit) โดยวันนี้รอดูว่ารัฐสภาอังกฤษจะมีการขยายกำหนดเวลา Brexit ออกไปอีก 3 เดือน หรือไม่
อย่างไรก็ดี ตลาดฯยังไม่ได้มีปัจจัยลบอะไรเข้ามา การพักตัวของตลาดฯในวันนี้จึงมองเป็นเรื่องปกติ ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ
ส่วนแนวโน้มการลงทุนในวันพรุ่งนี้ (15 มี.ค.) นายชัยยศ กล่าวว่า ตลาดฯมีโอกาสที่จะรีบาวด์ขึ้น จากที่ FTSE จะปรับเพิ่มน้ำหนักการลงทุนหุ้นไทย พร้อมให้แนวรับ 1,630 จุด ส่วนแนวต้าน 1,645-1,650 จุด พร้อมให้ติดตามการประชุมธนาคารกลางสหรัฐ (เฟด) ในวันที่ 19-20 มี.ค., การประชุมคณะกรรมการนโยบายการเงิน (กนง.)ในวันที่ 20 มี.ค. และติดตามผลการเลือกตั้งในประเทศในวันที่ 24 มี.ค.นี้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,296,426.38 ล้านบาท ปิดที่ 48.00 บาท เพิ่มขึ้น 0.25 บาท
PTTGC มูลค่าการซื้อขาย 1,565,918.75 ล้านบาท ปิดที่ 67.50 บาท ลดลง 0.25 บาท
AOT มูลค่าการซื้อขาย 1,295,627.78 ล้านบาท ปิดที่ 69.00 บาท เพิ่มขึ้น 0.25 บาท
PTTEP มูลค่าการซื้อขาย 1,245,702.10 ล้านบาท ปิดที่ 120.50 บาท ลดลง 1.00 บาท
CPALL มูลค่าการซื้อขาย 985,418.88 ล้านบาท ปิดที่ 77.25 บาท ลดลง 0.25 บาท
ตลาดหุ้นเอเชีย
